–Ես իմ բոլոր դերերն ուրիշի շորերով եմ խաղացել։ Որ ասում ես՝ հաջողություն, իսկը՝ դա է։ Այս դեպքում էր այն աղջիկը՝ Թամարը, որ իր շորն ինձ էր տվել, ինձնից ահագին ցածրահասակ էր։ Եվ շորը գոտկատեղիցս բարձր, շագանակագույն զոլերը լավ արտահայտված՝ հագած-կանգնած էի. այսօրվա պես հիշում եմ։ Եվ ամենաարտառոցն այն էր, որ երբ ընդունվեցի, «Սայաթ-Նովա» ֆիլմի ռեժիսոր Կիմ Արզումանյանն աջուձախ ասել էր, թե՝ «Այս աղջիկը հարուստ ընտանիքից է», որովհետև մազերս այնքան ճոխ էի սարքել, դեմքս՝ առանց կոսմետիկայի, բնական «մեյքափ»՝ աչքերս վառվռուն, այտերս վարդագույն, շուրթերս կարմիր, թարթիչներս էլ բնականից կանգնած։